கேள்வி: நாஞ்சில் நாடன் - வாழ்கை வரலாறு பற்றி நீங்கள் என்ன அறிந்துள்ளீர்கள்?
பதில்: கன்னியாகுமரி மாவட்டம் நாகர்கோயிலில் இருந்து ஆறு கி.மீ. தொலைவில் உள்ள வீரநாராயணமங்கலம் என்ற சிற்றூரில் கணபதியா பிள்ளை, சரஸ்வதி அம்மாள் இணையரின் ஏழு பிள்ளைகளில் மூத்த மகனாக நாஞ்சில் நாடன் பிறந்தார். க. சுப்பிரமணியம் என்ற பெயரில் பிறந்த இவர், நாஞ்சில் நாடன் என்ற புனைப்பெயரில் எழுதுகிறார் (கன்னியாகுமரி மாவட்டத்தில் அகஸ்தீஸ்வரம் மற்றும் தோவாளை வட்டங்களை உள்ளடக்கிய பகுதியான நாஞ்சில் நாட்டைச் சேர்ந்தவர் என்று பொருள்Nanjil Nadan, '`Nanjil Nattu Vellalar Vazhkai'`(Tamil)&nbsp;– Ethnography of Vellalars of Nanjilnadu, Kalachuvadu Publication, Nagercoil, 2003, , Page:21). 1964 இல் பள்ளி இறுதி வகுப்பான எஸ்.எஸ்.எல்.சி (அப்போது பதினோராம் வகுப்பு) படித்தார். பள்ளியில் முதல் மாணவராகவும், மாவட்ட அளவில் இரண்டாம் மாணவராகவும் தேர்ச்சி பெற்றார். கணிதத்தில் முதுகலைப் பட்டம் பெற்றார். பின்னர் வேலைக்காக பம்பாய் போய் சேர்ந்தார். பின்னர் கோயம்புத்தூரில் உள்ள டபிள்யூ. எச். பிராடி அண்ட் கோ நிறுவனத்தில் பணிபுரிந்தார். பம்பாய் தமிழ் சங்கத்தின் இலக்கிய இதழான ஏடுவில் பணியாற்றியதன் மூலம் தனது இலக்கிய வாழ்க்கையைத் தொடங்கினார். இவரது முதல் சிறுகதை, "விரதம்", 1975 ஜூலையில் நா. பார்த்தசாரதி நடத்திய தீபம் (இதழ்) இதழில் வெளியானது. அந்த முதல் கதைக்கு அந்த மாதத்திற்கான 'இலக்கிய சிந்தனை' பரிசு கிடைத்தது. இவரின் மிக முக்கியமான அடையாளம் நாஞ்சில் நாட்டு தமிழ் வட்டார மொழி வழக்குகள் எழுத்துநடை. ''தலைகீழ் விகிதங்கள்'' நாவலை இயக்குநர் தங்கர்பச்சான் ''சொல்ல மறந்த கதை'' (2002) என்ற பெயரில் திரைப்படமாக்கினார். 2010 ஆம் ஆண்டில், இவரது சிறுகதைத் தொகுப்பான சூடிய பூ சூடற்க நூலுக்காக, சாகித்ய அகாதமி விருது பெற்ற தமிழ் எழுத்தாளர்கள் சாகித்திய அகாதமி விருது விருது இவருக்கு வழங்கப்பட்டது. இவரது எட்டுத் திக்கும் மத யானை என்ற புதினம், படித்துறை என்ற பெயரில் தமிழ் திரைப்படமாக எடுக்கப்படுகிறது. இவர் ஆறு புதினங்கள், 112 சிறுகதைகள், இரண்டு சிறுகதைத் தொகுப்புகள், ஐந்து கட்டுரைத் தொகுப்புகள், இரண்டு கவிதைத் தொகுப்புகளை எழுதியுள்ளார். இவரது சில படைப்புகள் ஆங்கிலம், மலையாளம், பிரெஞ்சு மொழிகளில் மொழிபெயர்க்கப்பட்டு பல கல்வி நிறுவனங்களில் பாடத்திட்டத்தில் சேர்க்கப்பட்டுள்ளன. நாஞ்சில் நாடன் இப்போது தனது சமூகமான நாஞ்சில்நாட்டின் வெள்ளாளர்கள் குறித்து ஒரு புத்தகத்தை எழுதி வருகிறார். இவர் சாந்தியாவை மணந்தார். இவர்களுக்கு ஒரு மகனும் ஒரு மகளும் உள்ளனர். இவரின் மகள் சங்கீதா ஒரு மருத்துவர், அவரது மகன் கணேஷ் ஒரு பொறியாளர்.
கேள்வி: நாஞ்சில் நாடன் - சிறுகதை தொகுதிகள் குறித்து விரிவாக சொல்லுங்கள்.
பதில்: * 1981 தெய்வங்கள் ஆடுகள் ஓநாய்கள் * 1985 வாக்குப்பொறுக்கிகள் * 1990 உப்பு * 1994 பேய்க்கொட்டு * 2002 பிராந்து * 2004 நாஞ்சில் நாடன் கதைகள் * சூடிய பூ சூடற்க * முத்துக்கள் பத்து (தேர்ந்தெடுக்கப்பட்ட சிறுகதைகளின் தொகுப்பு) * கான் சாகிப் * கொங்குதேர் வாழ்க்கை
கேள்வி: நாஞ்சில் நாடன் - கவிதை பற்றி நீங்கள் என்ன அறிந்துள்ளீர்கள்?
பதில்: * 2001 மண்ணுள்ளிப் பாம்பு * பச்சை நாயகி * வழுக்குப்பாறை * புளிக்கும் ஆப்பழம்
கேள்வி: நாஞ்சில் நாடன் - கட்டுரைகள் பற்றி தகவல் சொல்.
பதில்: * 2003 நாஞ்சில் நாட்டு வெள்ளாளர் வாழ்க்கை * 2003 நஞ்சென்றும் அமுதென்றும் ஒன்று * நதியின்பிழையன்று நறும்புனல் இன்மை * தீதும் நன்றும் * திகம்பரம். * காவலன் காவான் எனின் * அம்பறாத்தூணி (கம்பராமாயணம் குறித்த கட்டுரை தொகுதி) * அகம் சுருக்கேல் * எப்படிப் பாடுவேனோ? * 2015 கைம்மண் அளவு (குங்குமம் வார இதழ் கட்டுரைகள்)